projecte-aina/catalan_government_crawling huggingface dataset:
Amb aquesta incorporació la ciutat ja té 115 establiments reconeguts, amb capacitat per atendre més de 17000 comensals diaris
El Seminari Salesià Martí-Codolar de Barcelona ha rebut l'acreditació Amed, en reconeixement per la promoció de l'alimentació mediterrània.
L'acte s'ha celebrat a les mateixes instal·lacions del Seminari, amb l'assistència del Sr.
Juan Antonio Fuentes, responsable del servei de restauració d'Aramark, i el Secretari de Salut Pública de Catalunya, Sr.
Martí-Codolar és un paratge històric de la ciutat.
Des del segle XV ha acollit camperols, monjos jerònims i comerciants i conserva part de l'encant de la masia catalana amb jardins que daten de principis del segle XIX.
Actualment s'hi allotgen estudiants universitaris, turistes i s'organitzen reunions de treball i retirs espirituals.
L'alimentació diària es cuida tant com l'entorn per afavorir un ambient acollidor i saludable.
L'Agència de Salut Pública de Catalunya en el marc del Pla Interdepartamental de Salut Pública (PINSAP- Salut a totes les polítiques) dinamitza i destaca el programa Amed com a iniciativa pionera a l'Estat, per promoure la salut a través de potenciar l'alimentació mediterrània en l'entorn de la restauració, amb l'objectiu de fer fàcils les opcions saludables.
L'objectiu de l'acreditació Amed és promoure, identificar i visibilitat establiments de restauració que treballin i difonguin l'alimentació mediterrània com a patró d'alimentació saludable propi del nostre entorn, en especial en el de menú diari, ja que quasi un 31% de la població adulta catalana menja fora de casa més d'una vegada a la setmana.
Els restaurants acreditats estan identificats amb un adhesiu a l'exterior que els visibilitat com a establiments Amed.
Per aconseguir aquesta acreditació, els establiments han de complir una seguit de requisits, que són principalment els següents:
A més, també es demana als establiments acreditats que ofereixin als seus clients informació sobre opcions de lleure actiu a les zones pròximes als establiments (circuits, passejades, etc.), ja que el programa Amed també està associat a un concepte de vida activa i saludable.
Amed identifica restaurants, menjadors laborals, universitats i altres centres de formació, hospitals, residències, albergs, cadenes de restauració, a més a més de bars i restaurants.
Avui ja són 131 municipis de tot Catalunya on hi ha almenys un establiment Amed, dels 546 acreditats que tenen capacitat per oferir menús basats en l'alimentació mediterrània a més de 82.000 comensals diaris.
Els òrgans territorials de referència per al desplegament del PINSAP s'han activat al llarg del mes de febrer
El desplegament dels Consells territorials consultius i de coordinació de salut pública ha tingut lloc al llarg del mes de febrer, amb sessions a Tremp (Alt Pirineu i Aran), a Tortosa (Terres de l'Ebre), Lleida, Barcelona, Manresa (Catalunya Central) i Girona.
Amb la constitució d'aquests òrgans el Govern dóna un impuls fonamental per al desplegament de l'estratègia de salut a totes les polítiques.
Les reunions fundacionals han comptat amb la participació dels representants dels departaments de la Generalitat implicats i del món local, l'acadèmic, el tercer sector, proveïdors de salut, teixit associatiu i col·legis professionals.
La confluència de factors econòmics, socials, polítics i ambientals configuren la forma de viure i emmalaltir de les persones, i el 80 per cent d'aquests determinants es troben fora del sistema sanitari.
El Pla Interdepartamental de Salut Pública (PINSAP) aprovat pel Govern l'any 2014 vol incidir, precisament, en aquests determinants socials de la salut amb accions realitzades en àmbits no sanitaris.
En aquest sentit, la millora de la qualitat de l'aire o de l'aigua, l'augment de la seguretat viària i l'esforç per disminuir el fracàs escolar són alguns exemples d'actuacions sectorials amb impactes en la salut.
En les diferents sessions inicials dels Consells Territorials s'hi han presentat els primers diagnòstics de salut a les demarcacions respectives, a partir de les dades demogràfiques, de desigualtat, i d'acord amb els indicadors bàsics de salut, els estils de vida i els determinants socials per dur a terme una estratègia de salut a totes les polítiques.
Fruit del debat generat s'han identificat diferents oportunitats de millora que es treballaran en futures comissions tècniques.
El secretari de Salut Pública fa una crida al paper de «model» dels professionals en la recomanació de vacunes com la de la grip
El balanç dels primers 7 anys de la vacunació sistemàtica contra el virus del papil·loma humà (VPH), la millora de la pràctica clínica a partir d'experiències concretes i el gran repte de la vacunació dels professionals han estat els 3 principals assumptes debatuts en la V Jornada de Vacunes de l'Associació d'Infermeria Familiar i Comunitària de Catalunya.
En l'obertura de la jornada, el secretari de Salut Pública de la Generalitat, Joan Guix, ha destacat les grans xifres: començant pels més de 3 milions de vacunes aplicats a més 1 milió i mig de persones, a Catalunya l'any 2015.
El màxim responsable de l'ASPCAT ha fet èmfasi també en l'«efectivitat de la majoria de les vacunes incloses en el calendari, superior al 90%», i l'«eficiència» econòmica de les vacunes, que va dels 6 euros per cada euro invertit (en el cas de la varicel·la o la poliomelitis) al 27 euros (en el cas de la diftèria-tosferina-tètans).
Així mateix, Guix ha ressaltat la seguretat dels preparats.
Davant dels moviments d'objecció contra les vacunes, Joan Guix manté que «la no vacunació és un gest d'insolidaritat» que incideix negativament «en el nivell d'immunitat comunitària, amb la qual cosa s'incrementa la probabilitat d'adquirir la malaltia».
El secretari de Salut Pública ha fet una crida als professionals sanitaris perquè siguin «modèlics» i actuïn com a prescriptors convençuts de vacunes com la de la grip.
El secretari de Salut Pública intervé en el programa El Món a RAC1 per recordar els beneficis de fer exercici diàriament
En el Dia Mundial de l'Activitat Física, celebrat el passat 6 d'abril, el secretari de Salut Pública va defensar incorporació de l'activitat física en el dia a dia de les persones, no tant en forma de rutines esportives, sinó amb petits hàbits «que no exigeixen cap tipus d'esforç».
Entrevistat al programa radiofònic El Món a RAC1, Joan Guix va apuntar que l'activitat física necessària no ha de passar necessàriament per «anar al gimnàs».
«Vol dir [anar a peu a] comprar el pa, baixar de l'autobús una parada abans de la nostra destinació i fer part del recorregut a peu, pujar escales, escombrar la casa, ballar... qualsevol cosa que signifiqui moviment».
Podeu escoltar part de la intervenció del màxim responsable de l'ASPCAT aquí.
Professionals de l'atenció primària dels centres de salut de la Catalunya Central s'estan formant aquests dies en un curs específic per poder fer un abordatge integral de la persona mitjançant la prescripció social: "Perspectives i eines per a la implementació de la prescripció social des de l'atenció primària"
La prescripció social (PrS) o derivació a recursos de la comunitat és un mecanisme formal perquè l'atenció primària proporcioni alternatives no sanitàries a pacients amb aïllament social o risc de patir-lo i/o símptomes que van des de malestars de la vida fins a símptomes lleus o moderats de depressió o ansietat.
Els objectius de la PrS són la provisió d'alternatives a l'atenció primària, l'augment de la participació comunitària, la reducció de l'aïllament social i la millora de la salut mental positiva així com la qualitat de vida dels pacients.
Els professionals de la salut o socials, davant d'una persona que es pugui beneficiar de la prescripció social, identifiquen junts alguna activitat que ja s'estigui fent al municipi —com poden ser tasques de voluntariat, apuntar-se a una coral, rebre classes de pintura, lectura, ceràmica, sortir a caminar amb un grup de caminadors, etc.— perquè aquesta persona hi pugui participar.
Tanmateix, per millorar la salut de la població mitjançant la prescripció social, és fonamental identificar i reforçar-ne els actius.
Un actiu és un recurs que dona salut i benestar a les persones o els grups d'una comunitat.
Persones, entorns, equipaments i activitats comunitàries poden ser actius.
Per tenir a l'abast els diferents recursos i actius, l'Agència de Salut Pública disposa d'un recurs a la web Aquí sí.
Actius i salut, que facilita que individus o entitats introdueixin activitats i recursos comunitaris.
L'aplicació permet construir i fer créixer entre tots el mapa dels actius de Catalunya.
Qualsevol persona o entitat pot introduir el que creu que pot ser un recurs o un actiu al seu municipi.
Aquesta col·laboració de les entitats locals és necessària per fer créixer el mapa d'actius, per tal que els professionals de salut puguin disposar d'un ampli ventall de possibilitats per a la prescripció social.
Com més ampli sigui aquest teixit de recursos i actius més acuradament es pot fer la prescripció social.
El curs que actualment s'està duent a terme a la Catalunya Central vol ser una eina de formació de formadors, per tal que els professionals que hi assisteixin puguin, a la vegada, ser transmissors i docents per a la resta del seu equip d'atenció primària.
El curs ha tingut molta acceptació entre els professionals de salut i s'han cobert totes les places.
Aquesta és la novena edició del curs que, per primera vegada, s'ha dut a terme a la Catalunya Central.
El Pla integral per a la promoció de la salut mitjançant l'activitat física i l'alimentació saludable, PAAS, va reunir a més de 50 professionals vinculats a l'alimentació, l'activitat física, l'envelliment saludable i la prevenció i l'atenció de l'obesitat infantil, per tal de reflexionar i plantejar propostes de futur per al PAAS.
El PAAS és un Pla integral que es va iniciar el 2006 i que inclou accions en els àmbits comunitari, sanitari, educatiu, laboral, legislatiu i de recerca.
S'han fet més de 65 actuacions i també s'ha donat suport a múltiples projectes de diferents institucions i entitats.
Al llarg d'aquests 10 anys s'han celebrat 9 jornades de debat entre professionals implicats
La jornada del passat dia 18, que va comptar amb professionals de diversos sectors, àmbits, territoris i especialitzacions, tenia per objectiu plantejar propostes innovadores, interdisciplinars i basades en l'evidència, que contribueixin a superar els reptes del PAAS amb la implicació activa dels diferents agents de la societat.
Es va iniciar amb la presentació de la situació epidemiològica actual i els reptes del PAAS per part de la Sub-directora general de Promoció de la Salut, Dra.
Tot seguit, es va passar a una autoavaluació individual que va comptar amb la facilitació de l'equip de Momentum-Lab en base a les següents preguntes: A la vista dels 10 anys del PAAS i per tal d'assolir els reptes actuals i futurs, Què mantenir?, Què deixar de fer?
I Què crear de nou o dinamitzar?.
Es va utilitzar la metodologia "metaplan" i es van recollir les propostes en panells.
Després d'un esmorzar saludable i una pausa activa es va realitzar la síntesis de l'autoavaluació i es van treballar en grup les propostes agrupades en 9 temes diferents.
Les aportacions dels diferents grups seran revisades, prioritzades en base a l'evidència, consensuades i incorporades al document de balanç dels primers 10 anys del PAAS, que es publicarà properament.
La prevenció i el control de l'excés de pes a través de l'activitat física i l'alimentació saludable, i la promoció de l'envelliment saludable (amb abordatges integrals i intersectorials sobre els determinants) que són els objectiu del PAAS, són també reptes del Pla Interdepartamental de Salut Pública |PINSAP|.
L'ASPCAT i l'Ajuntament de Sant Andreu de la Barca han iniciat una avaluació de l'impacte ambiental (AIS) sobre el projecte urbanístic de recuperació de la ribera del Llobregat.
El municipi del Baix Llobregat impulsa aquesta experiència pionera en el món municipal que implica professionals de diferents àmbits, conjuntament amb la població, per avaluar els potencials efectes que el projecte pot tenir en la salut de la població.
L'AIS identifica aspectes del projecte que potencialment poden beneficiar la salut o perjudicar-la, per tal d'emetre recomanacions per potenciar els beneficis i minimitzar els riscos.
L'avaluació d'impacte en salut contempla la participació ciutadana en la revisió dels efectes potencials del projecte en la salut.
Per aquest motiu el passat dia 13 de desembre es va realitzar la primera sessió de participació veïnal a la que va assistir entitats de diferents àmbits del municipi.
Els següents passos previstos són realitzar entrevistes amb altres agents clau del territori per recollir-ne l'opinió.
La informació es complementarà amb una revisió de la literatura científica que corrobori o no les opinions dels tècnics i de la població.
Finalment, a la llum dels resultats es realitzaran unes recomanacions finals.
Amb aquesta avaluació es dóna un pas més en l'àmbit de la Salut a Totes les Polítiques (SaTP), com una nova forma de governança, per situar la salut com un actiu en la resta de polítiques públiques i compartir interessos comuns i generar beneficis mutus, alhora que també adopten mecanismes transparents en rendiment de comptes per crear confiança i proporcionen evidència que actuacions en altres àrees tenen un paper rellevant en la salut i el benestar de la població.
La SaTP és un abordatge col·laboratiu per millorar la salut de tota la ciutadania incorporant la salut, l'equitat i la sostenibilitat en la presa de decisions de tots els sectors i les àrees polítiques.
Per a desenvolupar-la, metodologies com l'AIS esdevenen clau, ja que s'avaluen els efectes d'actuacions específiques sobre la salut de la població.
L'ASPCAT i l'Ajuntament de Sant Andreu de la Barca l'aplicaran en la planificació de la recuperació de la ribera del riu
L'ASPCAT i l'Atenció Primària de la demarcació posen èmfasi especial en la vacunació de la dona en edat fèrtil i en l'embaràs
L'ASPCAT i Atenció Primària de Lleida van celebrar el passat 26 de gener la XV Jornada d'Immunitzacions, amb el suport de l'Associació Espanyola de Vacunologia.
En aquesta edició, duta a terme a l'Aula Magna del Campus de Ciències de la Salut de la Universitat de Lleida, es va posar un èmfasi especial en la vacunació de la dona en edat fèrtil i en l'embaràs, la vacunació en situació d'immunosupressió i també en aspectes pràctics de la vacunació, que es van abordar en format de píndoles formatives.
A la Jornada hi va participar el doctor Fernando Moraga i la doctora Magda Campins, directors del curs "Actualització de vacunes" de l'Hospital Universitari Vall d'Hebron, el doctor Lluís Urbiztondo i la doctora Eva Borràs del Servei de Medicina Preventiva de l'Agència de Salut Pública de Catalunya, la senyora Montserrat Canals del Servei de Gestió Integral de Vacunes del Camp de Tarragona i Terres de l'Ebre, la senyora Pepi Estany de l'Àrea Bàsica de Salut d'Artesa de Segre i la doctora Glòria Mirada del Servei Regional de l'Agència de Salut Pública de Catalunya a Lleida.
Els continguts han estat elaborats conjuntament per l'ASPCAT i la Direcció General de Famílies
El projecte Vídeo Salut ja arriba a més de 750 pantalles de centres sanitaris i altres punts d'atenció a l'usuari
Els centres assistencials de Catalunya disposen de 6 noves càpsules informatives amb continguts relacionats amb les bones pràctiques educatives per a les famílies.
El material l'han coproduït entre l'Agència de Salut Pública de Catalunya (ASPCAT) i la Direcció General de Famílies del Departament de Treball, Afers Socials i Famílies.
Aquests vídeos recullen els principis més importants de l'anomenada "criança positiva" i, també, alguns consells pràctics que poden ser útils per als pares i les mares.
Els vídeos que s'han elaborat són:
El projecte Vídeo Salut va néixer per produir informació audiovisual i servir-la a tots els centres assistencials de Catalunya.
Per mitjà d'aquests suports, la ciutadania té accés a informacions rellevants per a la salut i la prevenció activa de la malaltia, ofertes directament pel Departament de Salut.
Aquesta acció s'emmarca en el Pla interdepartamental i intersectorial de Salut Pública (PINSAP) 2017-2020.
Promoure la salut en totes les polítiques suposa fer un abordatge col·laboratiu per millorar la salut de tothom incorporant la salut, l'equitat i la sostenibilitat en la presa de decisions de tots els sectors i les àrees polítiques.
Cal fer-ho perquè la salut és un dret humà que cal garantir.
Un enfocament així identifica i promou sinergies i crea oportunitats beneficioses per a tothom.
L'Agència de Salut Pública de Catalunya (ASPCAT) ha presentat, a l'Auditori Irla de Girona, les dades del Programa de Revisió de Menús Escolars (PReME) del curs 2016-2017 a la Regió Sanitària de Girona i l'actualització de la nova guia de " L'alimentació saludable en l'etapa escolar " que entre d'altres destaca que cal disminuir els aliments poc saludables i reduir el consum de carns processades i vermelles, augmentar el de llegums i aliments integrals, a més de respectar la sensació de gana expressada per l'infant.
Els menús dels centres de la Regió Sanitària compleixen amb aspectes clau com la presència de verdures, llegums i peix
L'establiment Risa Querol Fruits s'adhereix a la campanya de promoció del consum de fruites i verdures fresques de l'ASPCAT
L'establiment Risa Querol Fruits, ubicat al Mercat municipal de Tortosa, ha rebut aquest dimecres 14 de febrer l'acreditació "Aquí sí, Fruita i Salut", pel fet de promoure el consum de fruita fresca i de proximitat llesta per al seu consum, a més d'oferir preparats de verdura de fàcil elaboració i sucs naturals.
Risa Querol Fruits se suma als 7 establiments de les Terres de l'Ebre adherits a la iniciativa, que fins ara no tenia cap referent dins d'un mercat.
La campanya "Aquí sí, Fruita i Salut", que s'inclou en el Pla Intersectorial i Interdepartamental de Salut Pública (PINSAP), identifica aquells establiments compromesos a oferir racions de fruita fresca a punt per consumir.
L'objectiu és promoure el consum de fruita fresca variada, de qualitat i de proximitat, de manera que sigui accessible i esdevingui un hàbit estès a tot el territori i per a tota la població.
L'acte ha comptat amb la presència de tècnics de l'Agència de Salut Pública a Terres de l'Ebre i dels treballadors de l'establiment.
Posició conjunta dels principals organismes d'atenció, prevenció i control, que recorden que aquests aparells s'han de sotmetre a la normativa
Els dispositius destinats a consumir tabac sense combustió introdueixen a l'organisme nicotina i altres substàncies que provoquen addicció i altres problemes per a la salut i no poden considerar-se segurs ni efectius per reduir els riscos del tabaquisme.
Els principals organismes de control del tabaquisme s'han posicionat en relació als productes de tabac sense combustió introduïts darrerament al mercat, i recorden que aquests aparells s'han de sotmetre a la normativa vigent.
El marc establert prohibeix qualsevol forma de publicitat i patrocini dels productes del tabac i en regula la venda i consum.
Aquest posicionament s'ha establert conjuntament entre el Consell Assessor sobre Tabaquisme del Departament de Salut, les xarxes d'atenció primària i d'hospitals sense fum, i la Societat Catalana d'Atenció i Tractament del Consum de Tabac.
L'adhesió de la UPC a la Xarxa Catalana d'Universitats Saludables s'ha oficialitzat a la IV Jornada biennal
" La Universitat com a entorn promotor de salut " ha estat el lema de la IV Jornada biennal de la Xarxa Catalana d'Universitats Saludables, US.cat, que aplega ja totes les Universitats del país.
La UPC n'ha signat l'adhesió en una sessió on, entre d'altres, s'ha debatut en ponència la Proposta de la Comissió Tècnica de Salut a totes les polítiques (PINSAP), relativa a la inclusió de continguts de salut en els currículums acadèmics dels títols de grau i en les activitats no curriculars que organitzen les universitats des dels seus projectes d'universitat saludable.
En el decurs de la Jornada, celebrada al Campus de la Ciutadella de la Universitat Pompeu Fabra, el secretari de Salut Pública de la Generalitat, Joan Guix, ha destacat el paper de les Universitats en l'estratègia de Salut en totes les polítiques que promou el Pla Intersectorial i Interdepartamental de Salut Pública (PINSAP).
El màxim responsable de l'ASPCAT considera els centres universitaris «espais idonis d'aquesta estratègia», en tant que constitueixen centres de treball, centres de formació de professionals, alguns dels quals esdevindran líders socials, centres de recerca, generadors de coneixement i d'innovació i espais de relació.
Els promotors incorporen l'activitat física en les recomanacions de l'Atenció Primària i una tarifa especial als centre esportius municipals
La salut a totes les polítiques no només s'explica, també s'aplica.
A l'Ajuntament de Mollet n'estan convençuts i ho han explicat durant la visita de la Subdirecció Regional de Barcelona a l'ajuntament de Mollet.
Els membres del Servei d'Esport i de Salut Pública de l'ajuntament i dels equips d'Atenció Primària de Mollet Est i Mollet Oest de l'Institut Català de la Salut han exposat la feina col·laborativa duta a terme dins del projecte de prescripció esportiva.
Aquest projecte persegueix augmentar el nombre de persones que fan activitat física de manera regular com a conducta generadora de qualitat de vida i salut a la ciutat, sumant esforços des de diferents actors de la comunitat.
La voluntat és que el consell sanitari de realitzar activitat física a les persones més sedentàries sigui coordinat i col·laboratiu.
Mollet ja gaudeix d'un amplia gama d'iniciatives d'oferta esportiva, com el projecte Mou-te, activitats per a gent gran del centre de serveis per a la gent gran El Lledoner, les rutes saludables del PAFES, aparells esportius a diferents espais de la ciutat i el Centre Municipal d'Esport i Salut Ca n'Arimon on s'ofereix tot tipus d'activitats esportives.
El programa implica els professionals dels equips d'atenció primària, que poden fer prescripció esportiva i dirigir el pacient a una prescriptora d'activitat física, dins del mateix centre sanitari.
Es tracta d'una tècnica esportiva municipal que explicarà l'oferta esportiva de la població i orientarà la persona cap a l'activitat més adient.
Els criteris d'inclusió al projecte son usuaris sedentaris que no pateixin patologies que contraindiquin la pràctica regular d'exercici físic.
Destaquen com a factors clau la figura de la prescriptora d'activitat física i la ubicació dins dels centres d'atenció primària i la tarifa de prescripció esportiva dels centres municipals d'esport de la ciutat.
Aquesta tarifa suposa una bonificació de les quotes que paguen per realitzar activitat esportiva, adreçada a les persones a les qual se'ls ha receptat prescripció d'activitat física des dels equips d'atenció primària.
S'està treballant en aquest projecte des del maig del 2017 i està previst un seguiment i una avaluació de tots els usuaris majors de 60 anys que entrin al programa, en el moment d'entrar i després de 6 mesos de fer activitat física.
D'aquesta manera es comprovarà si s'han assolit els objectius del projecte i s'observarà si la iniciativa ha tingut impacte entre la població.
Aquest programa potencia l'orientació de l'atenció primària cap a la salut comunitària, a partir d'un abordatge transversal del sedentarisme, amb una revaloració del binomi activitat física i salut des d'una visió municipal i de proximitat.
Aquestes característiques fan que aquest projecte sigui un model de bona praxis per incorporar al banc de recursos comunitaris per assolir els objectius de l'Estratègia Nacional d'Atenció Primària i Salut Comunitària (ENAPISC), dins del marc de salut a totes les polítiques.